=== Ministerierne Gautsch og Körber ===
[[Fil:Wien Parlament um 1900.jpg|thumb|hochkant=1.5|''[[Parlament|Reichsratsgebäude]]'' på [[Wiener Ringstraße]] omkring 1900.]]
Gautsch, som fulgte efter ham, tog hans anordninger tilbage og udstedte andre i stedet, men de vandt ikke mere bifald og blev tilbagekaldt i 1899.<ref name="Salm 893"/> Den senere minister Körber (januar 1900—december 1904) søgte at forsone tyskere og tjekkere, og der blev fremsat forslag til nye sproglove med en deling af Böhmen i 5 tjekkiske, 3 tyske og 2 blandede retskredse; men i rigsrådet fordrede tjekkerne fuld ligestilling for begge sprog over hele Böhmen. Vel lykkedes det Körber at få et i 1901 valgt nyt rigsråd til at vedtage forslag af almennyttig art ([[jernbane]]- og [[kanal]]anlæg), men den opslidende partikamp med obstruktion snart fra den ene side, snart fra den anden, lammede efterhånden alt frugtbart arbejde, så ikke engang budgetterne kunne vedtages, men måtte ligesom Ungarns andel i fællesudgifterne fastsættes ved nødlove, udstedt af regeringen ifølge forfatningens § 14.<ref name="Salm 893"/> Kampen førtes ikke blot mellem tyskere og slavere, også over for [[jøde]]r, [[italiener]]e og [[ungarer]]e var striden stående. Blandt [[antisemitisme|antisemitterne]] fremhævede nogle særlig det nationale modsætningsforhold til jøderne, og fandt tilslutning i den altyske gruppe, der ønskede det tyske Østrigs forening med Tyskland. Hos andre var bevægelsen mere religiøst farvet, og de kom i høj grad til at præge det kristelig-sociale parti, der under den evnerige wienske borgmester Luegers ledelse fik meget stor indflydelse. Over for italienerne havde [[Ministeriet Körber]] indrettet italienske retsforelæsninger ved universitetet i [[Innsbruck]]<ref name="Salm 893"/>, men de tyske studenter optrådte voldsomt derimod, fordi de regnede det for en krænkelse af deres tyske højskole. Forelæsningerne måtte da standses. Som et naturligt svar på denne hån gjorde italienerne krav på at få et nyt italiensk universitet i [[Triest]], lige som [[slovener]]ne samtidig krævede et eget [[akademi]] for sig i [[Ljubljana]], og endvidere fremsattes forslag om, at det sydlige (vælske) [[Tyrol (delstat)|Tirol]] skulle skilles fra det nordlige og have en selvstændig stilling. Intet af disse forslag resulterede i andet end at ophidse stemningen yderligere. Kun i [[Mähren]] fik man i november 1905 gennemført en ny landdagsordning, hvorved der blev øvet nogenlunde retfærdighed imod både tyskerne og tjekkerne: for 3 af vælgerklasserne foretog man en fuldstændig omlægning af kredsene efter sprogforholdet, så at nogle kredse skulle omfatte lutter tyske og andre lutter tjekkiske vælgere. Over for Ungarn kom foruden kampen om udgiftsoverenskomsten tillige en langvarig strid om kommandosproget i de ungarske hærafdelinger.<ref name="Salm 894">[https://runeberg.org/salmonsen/2/25/0912.html Salmonsen, s. 894]</ref>
Filosofi Historie Tidligere_riger,_stater,_protektorater,_kolonier_og_lande Foreninger Organisationer